नारायणी नदिमा हाम फालेका युवकको सशस्त्र प्रहरीद्वारा सकुशल उद्धार
चितवनको भरतपुर महानगरपालिका–३ पुल्चोकस्थित पुलबाट नारायणी नदिमा हाम फालेका एक युवकलाई सशस्त्र प्रहरीले सकुशल उद्धार गरेको छ ।
चितवन, फागुन १६ गते । चितवनको भरतपुर महानगरपालिका–३ पुल्चोकस्थित पुलबाट नारायणी नदिमा हाम फालेका एक युवकलाई सशस्त्र प्रहरीले सकुशल उद्धार गरेको छ ।सोमबार साँझ खैरहनी नगरपालिका–९ बस्ने २० वर्षीय मनिष महतोले नारायणी नदिमा हाम फाल्नुभएको थियो । लगत्तै नारायणी किनारमा गोताखोरसहित तैनाथ सशस्त्र प्रहरी बल नेपाल ईमिडियट रेस्पोन्स टिम (आईआरटी) पोष्ट पुल्चोकले महतोलाई घटनास्थलभन्दा करिब एक किलोमिटर तल नदिको बीचबाट जीवितै उद्धार गरेको हो ।उद्धार पश्चात् महतोलाई उपचारको लागि स्थानीय अस्पतालतर्फ पठाइएको छ ।